## Odluka o usklađivanju naknada osobnoga dohotka u vezi s pravom na prekvalifikaciju ili dokvalifikaciju i naknada osobnoga dohotka u vezi s pravom na zaposlenje od 1. siječnja 1990.

### NN 28/1990 (30.6.1990.), Odluka o usklađivanju naknada osobnoga dohotka u vezi s pravom na prekvalifikaciju ili dokvalifikaciju i naknada osobnoga dohotka u vezi s pravom na zaposlenje od 1. siječnja 1990.

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA RADNIKA HRVATSKE

Na temelju člana 123. zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89 i 57/89), člana
96. stava 1. i člana 179. točke 8. Statuta Samoupravne interesne zajednice
mirovinskog i invalidskog osiguranja radnika Hrvatske ("Narodne novine",
br. 31/83, 47/83, 53/85, 23/86, 52/86, 32/89, 48/89 i 57/89), Predsjedništvo
Skupštine Samoupravne interesne zajednice mirovinskog i invalidskog osiguranja
radnika Hrvatske, na sjednici održanoj 19. lipnja 1990, donosi

## ODLUKU

### o usklađivanju naknada osobnoga dohotka u vezi s pravom na prekvalifikaciju ili dokvalifikaciju i naknada osobnoga dohotka u vezi s pravom na zaposlenje od 1. siječnja 1990.

1. Naknade osobnoga dohotka u vezi s pravom na prekvalifikaciju ili
dokvalifikaciju i naknade osobnoga dohotka u vezi s pravom na zaposlenje
(čl. 52. stav i. toč. 1. i 2. Zakona o mirovinskom i invalidskom osiguranju)
koje osigurava i isplaćuje zajednica, ako osnovnica za određivanje naknade
nije utvrđena na temelju osobnih dohodaka iz godine 1990, povećavaju se
od 1. siječnja 1990. za 307%. U taj postotak povećanja uključeno je povećanje
od 292% prema Odluci o usklađivanju naknada osobnoga dohtoka u vezi s pravom
na prekvalifikaciju ili dokvalifikaciju i naknada osobnoga dohotka u vezi
s pravom na zaposlenje od 1. siječnja 1990. ("Narodne novine",
broj 23/90), tako da će se te naknade povećati još za 3,83%.

2. Naknada osobnoga dohotka u vezi s pravom na prekvalifikaciju ili
dokvalifikaciju i naknada osobnoga dohotka u vezi s pravom na zaposlenje,
ne može se isplaćivati u manjem iznosu od 2.009,00 dinara mjesečno.

3. Kao osnovica za povećanje prema točki 1. ove odluke, služi iznos
naknade koji je invalidu rada pripadao na dan 1. siječnja 1990. odnosno
na dan priznanja prava na naknadu, ako je to pravo priznato nakon 1. siječnja
1990.

4. Povećanje naknade iz točke 1. ove odluke obavit će područne službe
Samoupravne interesne zajednice mirovinskog i invalidskog osiguranja radnika
Hrvatske, po službenoj dužnosti, bez donošenja rješenja, uz obračun isplaćenih
iznosa naknade prema Odluci o usklađivanju naknada osobnoga dohotka u vezi
s pravom na prekvalifikaciju ili dokvalifikaciju i naknada osobnoga dohotka
u vezi s pravom na zaposlenje od 1. siječnja 1990. ("Narodne novine",
broj 23/90).

5. S danom stupanja na snagu ove odluke prestaje važiti Odluka o usklađivanju
naknada osobnoga dohotka u vezi s pravom na prekvalifikaciju ili dokvalifikaciju
i naknada osobnoga dohotka u vezi s pravom na zaposlenje od 1. siječnja
1990. ("Narodne novine", broj 23/90).

6. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/1617

Urbroj: 341-99-02/1-90

Zagreb, 19. lipnja 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 28/1990-570